Polisie soek vermiste ma van 3 | Netwerk24
Polisie soek vermiste ma van 3
Deur Clive Pretorius 21 April 2017 16:15
Candice Alberts Foto: Verskaf
'n Uitgebreide soektog is Vrydag begin na 'n ma van Slangrivier in Heidelberg in die Wes-Kaap wat spoorloos verdwyn het.
Candice Alberts, in haar dertigs en die ma van drie kinders, is Donderdagmiddag die laaste keer gesien toe haar vriend, 'n polisieman, haar blykbaar met haar ma se motor by die werk in Witsand afgelaai het.
Alberts is die dogter van 'n bekende in Heidelbergse kerkkringe, past. Tommy Alberts, en sy vrou, Cathy.
Die polisie en lede van die gemeenskap het Vrydag verskeie plaasdamme en ook die stortingsterrein gefynkam, maar teen die middag is nog geen spoor van Alberts gevind nie.
Enigeen met inligting oor waar Alberts haar bevind, kan die polisiekantoor in Heidelberg by 028 722 1910 bel.